el en oc ru es el el el el el el el el el el el el el el el el el el el en en el el el el en el el el el el el el el el id el el el el el el el el el el el el el el el el el el en en el el el el en el el el el el el el el el en en el el el el el el el en el el el el el el el el el el el el el el el el el el el el el el el el el el el el en el en en en en en en en en en en en el en en es en en en
Η ελληνική κυβέρνηση υπέβαλε ένα νέο σχέδιο νόμου για τα ζώα συντροφιάς. Μαζί με την υπόλοιπη φιλοζωική κοινότητα της χώρας, η Animal Action Greece χαιρετίζει ευρέως την πρόθεση πίσω από αυτήν τη νομοθεσία, η οποία, όπως μπορεί να φανεί μέσα από πολλές από τις φιλόδοξες διατάξεις της, προτίθεται σαφώς να αντιμετωπίσει τον τεράστιο αριθμό αδέσποτων γατών και σκύλων στη χώρα και, σταδιακά αλλά ανθρώπινα, να τον μειώσει μέσω της στείρωσης.
Εξετάσαμε λεπτομερώς όλες τις διατάξεις του σχεδίου νόμου και υποβάλλαμε τα επίσημα λεπτομερή σχόλια και τις ανησυχίες μας κατά τη διάρκεια της δημόσιας διαβούλευσης.
Είναι σημαντικό τα επόμενα βήματα της κυβέρνησης να γίνουν σε συνεργασία με όλους τους βασικούς ενδιαφερόμενους φορείς, συμπεριλαμβανομένων των τοπικών δημοτικών αρχών, των κτηνιάτρων και των βασικών εθνικών φορέων για την ευζωία των ζώων καθώς και το ευρύ κοινό, ώστε να διασφαλιστεί η επιτυχία αυτής της μείζονος νομοθετικής προσπάθειας. Πρέπει επίσης να εξετάσουν το κόστος των νέων διατάξεων και την πιθανή αυξημένη επιβάρυνση για τους ιδιοκτήτες ζώων συντροφιάς, κάτι που θα μπορούσε να έχει απρόβλεπτες συνέπειες.
Συνολικά, υποστηρίζουμε οποιαδήποτε νομοθεσία επιδιώκει να εκπαιδεύσει και να εμπνεύσει, και αποσκοπεί στην ενθάρρυνση αλλαγών στη συμπεριφορά σε κάθε επίπεδο της ελληνικής κοινωνίας.
Οι βασικές διατάξεις, και η στήριξή μας σε αυτές, σχετικά με το προτεινόμενο ΝΟΜΟΣΧΕΔΙΟ ΓΙΑ ΤΑ ΖΩΑ ΣΥΝΤΡΟΦΙΑΣ 2021 παρατίθενται παρακάτω.
Το Εθνικό Μητρώο Ζώων Συντροφιάς (ΕΜΖΣ)
Χαιρετίζουμε τη δημιουργία του ΕΜΖΣ καθώς θα ενθαρρύνει και θα ρυθμίσει την υπεύθυνη ιδιοκτησία αλλά και την ευζωία των ζώων σε όλη την Ελλάδα.
Οι ιδιοκτήτες θα είναι νομικά υποχρεωμένοι να εγγράφουν τα κατοικίδια ζώα τους και οι δήμοι τα αδέσποτα ζώα της περιοχής τους, με όλα τα ζώα να είναι υποχρεωτικό να διαθέτουν ηλεκτρονικό βιβλιάριο υγείας. Στο Εθνικό Μητρώο θα συμπεριληφθούν επίσης ργανισμοί και ιδρύματα που σχετίζονται με τα ζώα συντροφιάς όπως κτηνίατροι, εκπαιδευτές, εκτροφείς, φιλοζωικές οργανώσεις και καταφύγια.
Επιπλέον, στο υπό-Μητρώο Παραβατών θα γίνεται καταγραφή των ατόμων που έχουν καταδικαστεί για κακοποίηση ζώων, εμποδίζοντας τα από το να κατέχουν κατοικίδια στο μέλλον. Θα υπάρχει επίσης διαθέσιμη σε άλλο ένα υπο-μητρώο τράπεζα αίματος για ζώα συντροφιάς.
Χαιρετίζουμε τα εθνικά πρότυπα για τη δημιουργία καταφυγίων αδέσποτων ζώων υπό τον έλεγχο και την ευθύνη των τοπικών αρχών.
Οι Δήμοι με πληθυσμούς άνω των 3.000 ατόμων έχουν την ευθύνη δημιουργίας καταφυγίου ζώων, το οποίο θα πρέπει να λειτουργεί σύμφωνα με αυστηρές οδηγίες. Η ύπαρξη τοπικής ευθύνης και υπευθυνότητας για τη δημιουργία και διαχείριση καταφυγίων σε εθνικά συμφωνημένα πρότυπα είναι ευπρόσδεκτη και θα αντικαταστήσει την τρέχουσα μη συμμόρφωση.
Η κυβέρνηση πρέπει ωστόσο να αναγνωρίσει και να σεβαστεί το γεγονός ότι εκατοντάδες μικρά καταφύγια, τα οποία διευθύνονται από εθελοντές σε όλη την Ελλάδα, δεν θα είναι σε θέση να ανταποκριθούν σε αυτές τις νέες αυστηρές οδηγίες χωρίς σημαντική οικονομική βοήθεια. Χωρίς αυτό, οι υποχρεώσεις παροχής, για παράδειγμα, 14 ωρών επίβλεψης ανά ημέρα δεν θα είναι δυνατές και ενδέχεται να αναγκαστούν να κλείσουν. Αυτό θα ήταν αντιπαραγωγικό για τους στόχους της νομοθεσίας και για την προάσπιση των «πέντε ελευθεριών» τόσο για αδέσποτα όσο και για τα ζώα συντροφιάς, και επομένως πρέπει να προβλεφθούν διατάξεις για τη στέγαση αυτών των καταφυγίων βάσει της νέας νομοθεσίας.
Η προώθηση της στείρωσης τόσο των δεσποζόμενων όσο και των αδέσποτων γατών και σκύλων είναι ένα διεθνώς συμφωνημένο μέσο για τον έλεγχο του υπερπληθυσμού τους και την αποφυγή της κακοποίησής τους.
Είναι λογικό να απαιτείται από πυκνοκατοικημένους δήμους, που μπορεί να έχουν σημαντικό αριθμό αδέσποτων να διαχειριστούν, η κατασκευή και λειτουργία καταφυγίου όπως και να είναι υπεύθυνοι να διαθέτουν προγράμματα στείρωσης για τον έλεγχο του πληθυσμού αλλά και την ευζωϊα των αδέσποτων.
Η νομοθεσία βάζει πολλές νέες ευθύνες στους ώμους των ιδιοκτητών κατοικίδιων ζώων, των κτηνιάτρων, των τοπικών αρχών (συμβούλια / δήμοι) και των κυβερνητικών υπηρεσιών (αστυνομία, λιμενική αστυνομία κ.λπ.), ωστόσο η κυβέρνηση πρέπει να αναγνωρίσει ότι το πρόβλημα των αδέσποτων είναι συχνά μεγαλύτερο σε πολλές μικρές, οικονομικά φτωχότερες νησιωτικές κοινότητες που δεν διαθέτουν τα απαραίτητα άτομα ή πόρους. Σε αυτές τις κοινότητες, τόσο η ευζωϊα των ζώων όσο και η επιβολή των νομικών υποχρεώσεων διακυβεύονται εάν δεν υιοθετηθεί από την αρχή διαφορετική προσέγγιση.
Οι ιδιοκτήτες θα είναι υποχρεωμένοι να στειρώνουν τα ζώα τους.
Βάσει νόμου το νέο αυτό μέτρο θα έρθει σε ισχύ δύο χρόνια μετά την ψήφιση του νομοσχεδίου.
Η κυβέρνηση θα πρέπει να χρησιμοποιήσει αυτό το διάστημα για να πραγματοποιήσει μια εθνική εκστρατεία που θα προωθεί την υπεύθυνη ιδιοκτησία κατοικίδιων ζώων καθώς και τα οφέλη της στείρωσης ενώ, συγχρόνως, θα αποθαρρύνει την ανεπιθύμητη και ανεξέλεγκτη αναπαραγωγή. Μόνο με αυτόν τον τρόπο θα μπορέσει να αντικρουσθεί το  επιχείρημα ότι αυτό το μέτρο αποτελεί ουσιαστική παρέμβαση στα δικαιώματα των ιδιοκτητών να αποφασίζουν για την αναπαραγωγή των κατοικίδιων τους.
Οι κτηνίατροι αναλαμβάνουν την επιπλέον υποχρέωση υποβολής αναφορών / τήρησης αρχείων θεωρώντας τους υπεύθυνους για την αποτελεσματική «αστυνόμευση» του νέου νόμου.
Η κυβέρνηση θα πρέπει να συμβουλευτεί όλους τους κτηνιατρικούς επαγγελματικούς φορείς για να εξετάσει και να ανταποκριθεί στις πολύ ουσιαστικές, νέες υποχρεώσεις που τους επιβάλλονται καθώς και πως αυτό θα μπορούσε να επιφέρει μια αναπόφευκτη αύξηση του κόστους φροντίδας για τους ιδιοκτήτες.
Χιλιάδες αδέσποτες γάτες και σκύλοι βρίσκουν το «παντοτινό τους σπίτι» ετησίως, είτε στην Ελλάδα είτε στο εξωτερικό, με την φροντίδα και βοήθεια πληθώρας αξιοσέβαστων φιλοζωικών οργανώσεων.
Ένα πολύ θετικό βήμα στο νέο νομοσχέδιο είναι ότι συμπεριλαμβάνει ρητά την έννοια της αναδοχής, ενισχύοντας έτσι την αναγνώριση της βοήθειας των πολιτών στην παροχή προσωρινών σπιτιών για αδέσποτα ζώα αντί να βασίζεται εξ ολοκλήρου σε καταφύγια για την διευκόλυνση των υιοθεσιών.
Οι νέες νομικές διαδικασίες για υιοθεσίες πρέπει να είναι σαφείς και διαφανείς χωρίς να βάζουν εμπόδια σε αυτή την τόσο σημαντική πράξη. Θεωρούμε ότι το να υποβάλλονται οι υποψήφιοι κηδεμόνες σε πολύπλοκες και δαπανηρές διοικητικές διαδικασίες θα έχει ως συνέπεια τη μείωση του αριθμού διάσωσης / υιοθεσιών και τα καταφύγια θα γεμίσουν.
Νέα Εθνική επιτροπή «εποπτείας»
Χαιρετίζουμε τη δημιουργία μιας νέας Εθνικής επιτροπής «εποπτείας» για να διασφαλιστεί ότι οι υφιστάμενοι και νέοι νόμοι για την ευζωϊα και τα αδέσποτα εφαρμόζονται από τις τοπικές αρχές και ότι η παρεχόμενη χρηματοδότηση δαπανάται σωστά.
Ένα πρόβλημα που υπάρχει διαχρονικά στην Ελλάδα εδώ και δεκαετίες, έχει να κάνει με το γεγονός πως ενώ υπάρχουν καλοί νόμοι σχετικά με την ευζωϊα των ζώων, αυτοί παραμένουν ανεφάρμοστοι ή αγνοούνται από τις τοπικές και αστυνομικές αρχές, με πολλούς δήμους να μην διαθέτουν τους αναγκαίους οικονομικούς πόρους για την  εκπλήρωση των νομικών τους υποχρεώσεων.
Το σχέδιο νόμου προβλέπει τη σύσταση επιτροπής σε εθνικό επίπεδο για τη διαχείριση της εφαρμογής και της επιβολής του νέου νόμου από τις δημοτικές αρχές. Η επιτροπή θα είναι 7μελής και θα διοριστεί από το Υπουργείο Εσωτερικών για την εποπτεία του έργου των τοπικών αρχών σχετικά με την ευζωϊα των ζώων. Η επιτροπή θα έχει τη δικαιοδοσία να παρακρατεί χρήματα από τους Δήμους που δεν ενεργούν σύννομα.
Χαιρετίζουμε λοιπόν αυτόν τον νέο εθνικό ρυθμιστικό φορέα ο οποίος, σε συνδυασμό με τις ήδη υπάρχουσες τοπικές επιτροπές, θα διασφαλίσει ότι τόσο σε εθνικό όσο και σε τοπικό επίπεδο θα υπάρχει λογοδοσία για την επιβολή των νόμων και για την ευζωϊα των ζώων.
Member of Eurogroup for Animals
If you would like to stay up to date with us, please enter your details in the boxes above and click submit to sign up to our newsletter.